cyanic-selkie/wikianc huggingface dataset:
Baha’ullah
Perintö ja Bahá'u'lláhin liitto
Baháʼu'lláh loi nimenomaisen liiton bahá'ílaisten kanssa testamentissaan ja testamentissaan, joka kirjoitettiin kokonaan hänen omalla kädellänsä ja tunnetaan "liittoni kirjana". Se avattiin ja luettiin todistajien ja hänen perheenjäsentensä edessä yhdeksäntenä päivänä hänen kuolemansa jälkeen vuonna 1892. Tarjoaa yhden jatkuvan opastuksen keskipisteen, joka voisi selventää ja tulkita hänen lausuntoaan. kirjoituksia tarpeen mukaan, Baháʼu'lláh uskoi testamentissaan bahá'í-uskon johtamisen vanhimmalle pojalleen ʻAbdu'l-Bahá nimeämällä hänet omakseen seuraaja, hänen kirjoitustensa ainoa valtuutettu tulkki, täydellinen esimerkki hänen opetuksistaan ​​ja hänen liiton keskus kaikkien baháʼien kanssa.
Innojok
Innojok Oy työllistää noin 25 henkilöä. Liikevaihto oli 5,7 miljoonaa euroa vuonna 2014. Yritys vie valaisimia noin 20 maahan. Suomessa yrityksellä on toimisto ja tehtaanmyymälä Helsingin Kurkimäessä sekä logistiikkakeskus Keravalla.
SM-64 Navaho
Hankesuunnitelma kuitenkin peruttiin myöhempänä, sillä vuoden 1958 loppuun kestäneet lentokokeet päätettiin lopettaa. Tuolloin oli kehitysohjelmalle kertynyt hintaa 700 miljoonaa dollaria. Ohjusohjelmassa kehitettyjä erillisiä osia pyrittiin hyödyntämään muissa elementeissä, kuten ohjuksen ohjausjärjestelmässä. Ohjustyypin valmistaja oli North American Aviation. Convairin eli nykyisen Lockheed-Martinin ballistinen SM-65 Atlas (IRBM) otti suuremman prioriteetin ja osallistui myös Yhdysvaltain NASA:n avaruusohjelmaan 1960-luvulla (muun muassa Atlas-Agena). pienoiskuva|Kuvan SM-64 Navaho-ohjus on näytteillä Floridassa.
AMD64
Lisensointi
Vuonna 2009 AMD ja Intel sopivat useita lakikiistoja ja erimielisyyksiä jatkaen ristiinlisensointisopimuksia.
FutisForum
2007
Kesään 2007 mennessä FutisForum on marginalisoitunut ja sen kävijämäärät ovat supistuneet kymmenesosaan siitä, mitä "FutisForumin perillisellä", edellisen aikaisemman käyttäjän perustamalla FutisForum²:lla vierailee päivittäin.
FutisForum ja curling
Jalkapallon lisäksi FutisForumilla seurattiin vuodesta 2001 lähtien curlingia. Erityisesti Markku Uusipaavalniemen kipparoimat joukkueet olivat kannatettuja. Useat Suomen curling-maajoukkueen jäsenet kommentoivat pelejään foorumille. Vuoden 2006 Torinon olympialaisissa Markku Uusipaavalniemi lähetti television kautta terveiset FutisForumille, mistä syntyi foorumin silloinen käyttäjäennätys. Oulunkylän curling-hallin hallisarjassa pelasi kaudella 2006–2007 kolme pääosin futisforumilaisista koostuvaa joukkuetta.
Kannuksen kirkko
Seurakunnan muut tilat
Kannuksen seurakunnan muita tiloja ovat muun muassa hautausmaalla sijaitseva Mikaelin kappeli, seurakuntatalo ja sen yhteydessä Laurentius-sali, pappila ja Eskolan rukoushuone, Poleenharjun metsäkirkko ja Ruonan leirikeskus Pohjanlahden rannalla.
Japanin Grand Prix 2008
thumb|270px|Kilpailun voittaja Renaultin Fernando Alonso. Japanin Grand Prix 2008 (virallisesti 2008 Formula 1 Fuji Television Japanese Grand Prix) oli Formula 1 -kauden 2008 16. osakilpailu, joka ajettiin 12. lokakuuta Fuji Speedwan moottoriradalla Japanissa. Kilpailun voitti Renault'n Fernando Alonso, jolle voitto oli kauden toinen.
Haipuskylä
Haipuskylä on Oulussa Alakylän kaupunginosassa sijaitseva kylä Kiiminkijoen varrella, noin viiden kilometrin päässä Kiimingin kirkonkylästä. Kylän länsipuolelta kulkee seututie 848. Kiiminkijoen vastarannalla sijaitsee Tirinkylä. Haipuskylän nimi tulee sanasta haippu, joka tarkoittaa monissa murteissa huonosti kasvavaa, harvakasvuista viljaa tai tukkaa.
Jack Harlow
Harlowin esikoisalbumi,Thats What They All Say, julkaistiin joulukuussa 2020.
FS Voltaire (1909)
Voltaire oli vuonna 1911 valmistunut Ranskan laivaston Danton-luokan pre-dreadnought-taistelulaiva.
Palvelus
Ranskan 1. laivaston komentaja vara-amiraali Boué de Lapeyrère nosti 16. elokuuta 1911 lippunsa aluksella. Laivastoon kuuluivat Välimeren-laivaston 1. ja 2. laivue.
Ranskan 1. laivasto lakkautettiin 10. helmikuuta 1920, jolloin Voltaire oli reservissä miehistönään noin 150 miestä. Toulonissa olleista aluksista muodostettiin 20. heinäkuuta 1921 Välimeren-laivue. Alus siirrettiin Brestiin, jonne se saapui 20. elokuuta. Alus oli muodostetun 2. taistelulaivadivisioonan lippulaivana. Divisioonan muut alukset olivat Condorcet ja Diderot. Divisioona piti lyhyen harjoituksen, jonka aikana se vieraili Cherbourgissa, Saint Vaast La Houguessa, Douarnenezissä, Lorientissa, Cancalessa ja Quiberonissa.
Aalto-yliopisto
Perustamisen kohtaama kritiikki
Aalto-yliopistohanke nostatti kritiikkiä pienten ja keskisuurten yliopistojen keskuudessa, jotka olivat huolissaan varainkeruusta ja budjeteistaan. Lisäksi ihmetystä herätti se, että kansainvälisissä vertailussa paremmin pärjänneet suomalaiset yliopistot tulisivat saamaan vähemmän valtion tukea kuin huonommin menestynyt Aalto-yliopisto. Myös Aalto-yliopiston markkinoiminen huippuyliopistona on herättänyt huomiota; brittiläisen QS-tutkimusyhtiön mukaan yliopisto tuskin tulee sijoittumaan kansainvälisissä vertailuissa paremmin kuin Teknillinen korkeakoulu. Hanke herätti ihmetystä myös oikeusoppineiden kesken, jotka ihmettelivät yliopiston muodostamista ennen kuin sen perustamisen mahdollistava lainsäädäntö oli edes valmis.
Rakenne
Vuoden 2012 alusta yhdistyneet Taideteollisen korkeakoulun ja Insinööritieteiden korkeakoulun arkkitehtuurin laitos saivat yhteiseksi nimekseen Aalto-yliopiston taiteiden ja suunnittelun korkeakoulu. Ruotsinkielisestä ja etenkin englanninkielisestä nimestä nousi häly, ja opiskelijoiden vaatimuksesta ne muutettiin muotoon Aalto-universitetets högskola för konst, design och arkitektur ja Aalto University School of Arts, Design and Architecture. Hylätyt muodot olivat Högskolan för konst och kreativitet vid Aalto-universitetet ja Aalto University School of Arts and Creativity
Tunnus
Aalto-yliopiston tunnus muodostuu kahdesta osasta. A-kirjainta ja sen vieressä olevaa merkkiä (?, ! tai ") kutsutaan symboliksi, kun taas tekstiosaa nimitetään logotyypiksi. Tunnuksen eri symbolit on tarkoitettu käytettäväksi satunnaisesti. Tunnusta käytetään aina joko kokonaan mustana tai valkoisena.
Latin Eagles
Almighty Latin Eagles Nation on yhdysvaltalainen rikollisjengi, joka on lähtöisin Halstedin ja Addisonin alueilta Chicagosta. Se perustettiin 1960-luvulla ja on osa Folk Nationia. Alun perin jengi oli tarkoitettu latinojen poliittiseksi organisaatioksi, mutta 1970-luvulla se muuttui rikolliseksi katujengiksi.
Niklas Sundin
Sundin oli yksi Dark Tranquillityn perustajajäsenistä. Dark Tranquillityn ohella hän on soittanut kitaraa vuosina 1993–1995 Hammerfallissa ja tehnyt sanoituksia In Flamesille. Sundin on ammatiltaan graafinen suunnittelija ja on suunnitellut lukuisille yhtyeille kansitaidetta. Sundin on suunnitellut Dark Tranquillityn levyjen kansikuvat vuodesta 1999 lähtien. Hän on suunnittelustudio Cabin Fever Median perustaja.
Musée Fabre
Museon perusti montpellier’lainen taidemaalari François-Xavier Fabre vuonna 1825. Vuoden 2003 alussa museossa aloitettiin 61,2 miljoonan euron entistämistyöt, jotka saatiin päätökseen tammikuussa 2007. Museo on eräs Montpellier’n päänähtävyyksistä, ja se sijaitsee lähellä kaupungin keskusaukiota, Place de la Comédieta. Museon kansallisesta merkittävyydestä kertoo se, että Ranskan kulttuuriministeriö on luokitellut sen Musée de Franceksi.
Kumi Kōda
2005–2006: kasvava suosio
thumb|220px|Kumi Kōdan kokoelma-albumin mainos vuonna 2005. Kōda aloitti vuoden 2005 kahdella uudella julkaisulla: neljännellätoista singlellään Hands ja neljännellä albumillaan Secret. Secret nousi ensimmäisellä viikolla listan sijalle 3 ja siitä tuli Kōdan ensimmäinen albumi, joka debytoi top 5:ssä. RIAJ myönsi albumille kaksinkertaisen platinalevyn, sillä se myi yhteensä 521 000 kappaletta. Secretin jälkeen Kōda julkaisi albumilta 15. singlensä Hot Stuff. Pian sen jälkeen myyntiin tuli Kōdan ensimmäinen live-DVD Secret: First Class Limited Live. Vuonna 2006 Oricon kertoi, että se teki musiikki-DVD-listojen uuden ennätyksen pysymällä Oriconin DVD-listan huipulla yhteensä seitsemän viikon ajan.
Minbei
Minbei (yksinkertaistetut merkit: 闽北语, perinteiset merkit: 閩北, pinyin: Mǐnběi) on sinotiibetiläisiin kieliin kuuluva kieli, jota puhutaan pääasiassa Kiinassa, Fujianin provinssin rannikkoalueilla.
Daniel Ortega
Sandinistivallankumous ja valta 1979–1990
Chamorro voitti helmikuun 1990 vaalit, koska kansa oli kyllästynyt talouskurimukseen. Ennen kuin Chamorron kausi alkoi huhtikuussa, sandinistit ryöstivät kaikkea huviloista autoihin ja huonekaluihin. Jopa tehtaiden koneita ryöstettiin mustille markkinoille.
Örö
Örö on Saaristomeren kansallispuistossa Kemiönsaaren kunnassa Hiittisten lounaispuolella sijaitseva saari, joka aiemmin kuului Hiittisten ja myöhemmin Dragsfjärdin kuntaan. Saari on ollut sotilaskäytössä Venäjän vallan ajasta lähtien.
John Frusciante
Soolouran alku ja päihderiippuvuus (1992–1997)
Frusciante kärsi vakavista heroiinin aiheuttamista leukatulehduksista, jonka vuoksi hänen kaikki hampaansa on korvattu implanteilla ja myös leukaan on tehty toimenpiteitä.
Örö
Linnake
Museovirasto on määritellyt Örön linnakkeen yhdeksi Suomen valtakunnallisesti merkittävistä rakennetuista kulttuuriympäristöistä.
Jane Kaczmarek
Jane Kaczmarek (s. 21. joulukuuta 1955) on yhdysvaltalainen näyttelijä. Hän esitti Loisin osan kansainvälisessä menestyssarjassa Veljemme on nero (2000–2006).
Julia (Caesarin tytär)
Julian kuolema johti välirikkoon Julius Caesarin ja Pompeiuksen välillä. Kesällä 48 eaa. Julius Caesar kukisti Pompeiuksen Farsaloksen taistelussa.
Jainalaisuus
Levinneisyys
Jainalaisilla on Intiassa lukumääräänsä suurempi yhteiskunnallinen merkitys, sillä heidän joukossaan on paljon menestyviä ihmisiä kuten varakkaita yrittäjiä. Jainalaisten lukutaito on myös selvästi korkeampi (94 %) kuin Intian muilla kuudella suurimmalla uskonnollisella ryhmällä.
Anthony Giddens
Anthony Giddens (s. 18. tammikuuta 1938, Lontoo, Britannia) on brittiläinen sosiologi. Giddens varttui Itä-Lontoossa alempaan keskiluokkaan kuuluvassa perheessä ja oli perheensä ensimmäinen jäsen, joka suoritti yliopistollisen tutkinnon. Hän valmistui maisteriksi London School of Economicsissa ja väitteli tohtoriksi vuonna 1974 Cambridgen yliopistossa.
Keski-Egypti
pienoiskuva|Muinainen Keski-Egypti ja sen [[nomos (Egypti)|nomokset ja tärkeimmät kaupungit.]] Keski-Egypti, antiikin Heptanomis (, ”Seitsemän nomosta”), on Egyptissä Niilin jokilaaksossa oleva alue, joka ulottuu suunnilleen Kairon eteläpuolelta Asyutiin. Perinteisen Ylä- ja Ala-Egypti -jaon mukaan se on Ylä-Egyptin pohjoisosa.
Nomokset
Antiikin aikana Heptanomiihin luettiin sen nimen mukaisesti seuraavat seitsemän nomosta; niistä kuusi ovat Ylä-Egyptin kuusi pohjoisinta nomosta, mutta seitsemäs eli Memfites luettiin yleensä Ala-Egyptin nomoksiin. Nomokset ovat etelästä pohjoiseen eli Niilin yläjuoksulta alajuoksulle päin:
Matt Carkner
Ammattilaisura
Heinäkuussa 2012, sopimuksensa Ottawa Senatorsin kanssa umpeuduttua, Carkner teki kolmivuotisen sopimuksen NHL-seura New York Islandersin kanssa. Islandersissa Carkner pelasi kahden kauden aikana 75 ottelua. Kauden 2014–2015 Carkner aloitti sairaslistalta, ja Islanders lainasi hänet helmikuussa 2015 farmijoukkue Bridgeport Sound Tigersiin. Selkäleikkauksen takia Carkner pystyi pelaamaan kauden aikana vain 19 ottelua. Kauden jälkeen hän teki kaksivuotisen sopimuksen Sound Tigersin kanssa. Kausi 2015–2016 jäi Carknerin pelaajauran viimeiseksi. Hän lopetti uransa kauden jälkeen, mutta hän jatkoi Sound Tigersissa apulaisvalmentajana.
Bjørnstjerne Bjørnson
Realistinen kausi
Keskeisiä teemoja oli naisasia ja avioliittoon ja avioeroon liittyvät ongelmat, joita Bjørnson käsitteli muun muassa näytelmissä Leonarda (1879) ja Det ny System ("Uusi järjestelmä", 1879). Molemmat ilmestyivät samana vuonna kuin Ibsenin Nukkekoti ja jäivät selvästi tämän varjoon.
Yhteiskunnallinen vaikuttaja
thumb|250px|Boeing 737, jonka pyrstöön Bjørnsonin kuva on maalattu. Bjørnstjerne Bjørnsonilla on erityisen merkittävä symbolinen asema Norjan 1800-luvun kansakunnan rakentamisessa ja itsenäistymiskehityksessä. Hänet tunnettiin palavana puhujana ja räiskyvänä temperamenttina.
Thiago Motta
Peliura
Italiassa Mottan ura lähti uuteen nousuun. Hän vakiinnutti paikkansa Genoan aloituskokoonpanossa ja teki 27:ssä pelaamassaan ottelussa kuusi maalia. Kesällä 2009 Motta solmi nelivuotisen sopimuksen Interin kanssa. Motta teki ensimmäisen maalinsa uudessa seurassaan Milanon derbyssä Interin löylyttäessä paikallisvastustaja AC Milanin peräti 4–0.
Tekijänoikeus
Tekijänoikeus oikeutena
Eri maissa on säädetty lakeja henkisen omaisuuden suojelemiseksi pääasiassa kahdesta syystä. Tekijöiden teoksille halutaan määritellä moraalinen ja taloudellinen asema, sekä myöntää yleisölle oikeudet teosten käyttämiseen. Toiseksi, halutaan edistää luovuutta ja sen tulosten jakamista, sekä rohkaista sellaista reilua kauppaa, joka johtaisi taloudelliseen ja yhteiskunnalliseen kehitykseen.
Tekijänoikeuslainsäädäntö on kansainvälisesti voimakkaasti säädeltyä, ja se on nykyisin useimmissa teollisuusmaissa lähes samanlaista. Tekijänoikeuden kesto on 70 vuotta tekijän kuolinvuoden päättymisestä. Muun muassa esityksiä, äänitallenteita, valokuvia ja radio- tai televisiolähetystä suojaavat tekijänoikeuden lähioikeudet. Näiden lähioikeuksien suoja-aika on 50 vuotta, ja se lasketaan esitys-, tallentamis-, julkaisemis-, lähetys- tai valmistamisvuodesta. Tuottajilla on tekijänoikeus myös julkaisemattomaan teokseen. 12. syyskuuta 2011 Euroopan parlamentti ja komissio päättivät pidentää esittäjien ja äänitetuottajien lähioikeuksien suojan 70 vuoteen. Direktiivi piti touteuttaa EU:n kansallisessa lainsäädännössä vuoteen 2014 mennessä.
Luonnollinen henkilö
Tekijä on henkilö, joka tekee tai luo tekijänoikeussuojaa nauttivan teoksen. Teoksen tekijä on Suomen lainsäädännön mukaan aina luonnollinen henkilö eli ihminen. Yhtiöillä ja muilla yhteisöillä (kuten yhdistyksillä tai säätiöillä) olevat tekijänoikeudet voivat olla vain luonnollisilta henkilöiltä siirtyneitä oikeuksia. Tekijänoikeus voi syntyä yhdelle ihmiselle tai usealle ihmiselle yhteisesti. Jos heidän osuutensa eivät muodosta itsenäisiä teoksia, tekijänoikeus on heillä yhteisesti. Eläimillä ei ole tekijänoikeuksia eikä niitä ole myöskään esineillä, kuten teoksilla itsellään. Tekijöitä ovat yleisesti kaikki ne henkilöt, joiden toiminnasta voi syntyä itsenäisiä ja omaperäisiä luomistyön tuloksia kuten säveltäjät, kirjailijat, kuvataiteilijat tai tietokoneohjelman tekijät. Sekä laissa että muutoinkin puhutaan tekijästä myös tekijänoikeuden omistajana tai haltijana. Tämä tarkoittaa joko henkilöä joka on teoksen tehnyt, tai siirretyn tekijänoikeuden tapauksessa sitä, jolle se on viimeksi siirtynyt. Kun teoksen kopiointiin on saatava lupa sen tekijältä, tarkoitetaan tekijänoikeuden omistajaa.
Tekijänoikeuden rajoituksia
Useat rajoitukset kaventavat tekijän yksinoikeuden aluetta, koska rajoitusten voidaan katsoa olevan myös ihmisten, yleisön tai yhteiskunnan oikeuksia.
Richard de Clare
thumb|350px|right|[[Daniel Maclisen näkemys Richard de Claren ja Aoifen avioliitosta]] Richard Fitz Gilbert de Clare (Strongbow; n. 1130 – 20. huhtikuuta 1176) oli keskiajan normandialainen Earl Marshal ja Pembroken toinen jaarli. Hän oli ensimmäisen jaarli Gilbert de Claren ja tämän puolison Isabel de Beaumontin poika.
M/S Superspeed 1
Superspeed 1:n sisaralus on M/S Superspeed 2.
Muotoilu
Superspeed 1:n ulko-osien ja sisäosien muotoilu on Oslossa pääkonttoriaan pitävän Falkum-Hansen Designin käsialaa. Päämääränä Falkum-Hansen Designilla oli tehdä aluksesta erottuva, uudenaikainen ja kodikas. Aluksen runko on maalattu perinteisellä tumman sinisellä värillä, kuten Color Linen alukset yleensäkin. Savupiippu sijaitsee suunnilleen keskellä alusta ja sen muotoilu on samanlainen, kuin Color Festivalissa ja Color Magicissa. Pääasiassa matkustajien tilat aluksella sijaitsevat kansilla 7 ja 8, autokannen ja varastotilojen yläpuolella. Seitsemännellä kannella sijaitsee tax free -kauppa sekä pienempiä kauppoja. Business lounge, baari ja kolme ravintolaa sijaitsevat kahdeksannella kannella. Istumasalonki sijaitsee kannella yhdeksän.
Dmitri Mendelejev
Elämäkerta
Vuosina 1859–1861 Mendelejev työskenteli Pariisissa ja Saksassa Heidelbergissa, jossa hän työskenteli muun muassa Gustav Kirchhoffin kanssa. Vuonna 1861 hän palasi Venäjälle. Hänestä tuli Pietarin yliopiston Kemian ja teknologian instituutin professori. Samana vuonna hän meni naimisiin Feozva Nikititšna Leštševan kanssa, ja heille syntyi kolme lasta. Avioliitto kuitenkin purkautui. Myöhemmin hän nai Anna Ivanovna Popovan, ja heille syntyi neljä lasta, joista yhdestä, Ljubov-tyttärestä, tuli myöhemmin kuuluisan venäläisen runoilijan Aleksandr Blokin vaimo.
Badaberin kapina
Tuhot ja uhrit
Ammusvaraston räjähdyksen syystä ei ole täyttä varmuutta. Eri lähteiden mukaan se joko räjähti hyökkääjien osumasta tai linnoituksen kapinoitsijoiden räjäyttivät sen itse. Neuvostoliittolaisista kapinoitsijoista selvisi vain kolme, jotka hekin olivat vaikeasti haavoittuneina. He saivat myöhemmin surmansa hyökkääjien kranaateista. Sen sijaan muutamat afganistanilaiset vangit pääsivät pakenemaan takaisin kotimaahansa. Vankien näkemys tapahtumista tunnetaan vain paenneiden afganistanilaisten vankien tarinoiden perusteella. Koska räjähdys tuhosi vankilan kirjanpidon, kuolleista vangeista ei ole täysin luotettavaa luetteloa. Luettelot olisivat joka tapauksessa käyttäneet vain musliminimiä.
Uutisointi
Yhdysvaltalaisten satelliittien on sanottu kuvanneen räjähtäneen linnoituksen 28. huhtikuuta, ja Voice of America tiedotti räjähdyksessä 4. toukokuuta kuolleen 12 neuvostoliittolaista ja 12 afganistanilaista vankia. 40. armeijan tiedustelu oli myös kuunnellut pakistanilaisten helikoptereiden viestiliikennettä tukikohtansa kanssa. Kansainvälinen Punainen Risti vahvisti 9. toukokuuta linnoituksella tapahtuneen kapinan Neuvostoliiton lähetystölle Islamabadissa. Uutistoimisto Novosti kertoi tapahtumista 27. toukokuuta.
Vaarunvuoret
Voimalaitosprojekti
Imatran Voima tutki mahdollisuutta pumppuvoimalaitoksen rakentamiseen Vaarunvuorelle energian varastointia varten. Hanketta nousi vastustamaan Vaarunvuori-liike, joka vastusti voimalan toteuttamista luontoarvoiltaan merkittävälle paikalle, ja siitä luovuttiin.
Milou
pienoiskuva|Milou (oikealla) ja Tintti. Milou on sarjakuvahahmo Tintin koira Tintin seikkailut -sarjakuvissa. Milou on uskollinen, sankarillinen ja neuvokas valkoinen karkeakarvainen kettuterrieri, joka pelastaa Tintin hengen useita kertoja.
Etheridge Knight
Knight ei kuitenkaan toipunut riippuvuudestaan. Se paheni niin, että mies syyllistyi vuonna 1960 ryöstöön ja sai vankeustuomion kymmenestä 25 vuoteen. Vankeusaikanaan hän havaitsi olevansa lahjakas kirjoittaja; ensimmäinen kokoelma Poems from Prison ilmestyi 1968, samana vuonna, kun Knight sai armahduksen.
Tietoisuusnauha
Useat ryhmät käyttävät nauhoja kannatussymboleinaan, ja nauhan merkitys riippuu sen väristä. Esimerkiksi punainen nauha symboloi tukea AIDSia sairastaville, roosa nauha tukea rintasyöpää sairastaville, keltainen nauha tukea endometrioosia sairastaville, violetti nauha tukea vulvodynian kanssa eläville ja turkoosi nauha tukea munasarjojen monirakkulaoireyhtymän kanssa eläville.
Suriname
Politiikka
Surinamen vuoden 2020 vaaleissa progressiivinen reformipuolue VHP sai 20 paikkaa, ja sen johtaja Chan Santokhi valittiin presidentiksi. Toiseksi eniten paikkoja sai kansallisdemokraattinen puolue NDP ja kolmanneksi eniten ABOP. NDP:lla paikkamäärä oli 16 ja ABOP:n 8. Loput pakat jakautuivat kolmen puolueen kesken. Suriname on etnisesti ja uskonnollisesti varsin hajanainen valtio, ja puolueet ovatkin perinteisesti syntyneet etnisten jakolinjojen ympärille. VHP on esimerkiksi hindujen johtava puolue ja NDP:n perustivat kreolit.
Piirit
thumb|Surinamen piirikartta. Suriname on jaettu hallinnollisesti 10 piiriin (distrikt) ja 62 alapiiriin (ressort). Piirien ja alapiirien valtuustot valitaan viiden vuoden välein yleisvaaleissa.
Talous
Suriname on ylemmän keskitulotason maa, jonka talous keskittyy luonnonvarojen hyödyntämiseen. Raaka-aineiden maailmanmarkkinahintojen vaikutus talouteen on suuri. Maan talous kasvoi voimakkaasti vuosien 2001–2014 välillä, Latinalaisen Amerikan kehityspankin mukaan 65 prosenttia. Kullan ja öljyn hinta alkoivat kuitenkin laskea, ja maan bauksiittikaivokset suljettiin vuonna 2015. Talouskasvu kääntyi negatiiviseksi, ja vuonna 2016 talous supistui 9 prosenttia.
Vuoden 2017 tilastojen mukaan yli 26 prosenttia väestöstä eli köyhyydessä. Tuon jälkeen osuuden uskotaan kasvaneen. Köyhyys on selvästi yleisempää maaseudulla, sillä sisämaan maaseudulla yli puolet asukkaista elää köyhyydessä. Pääkaupunki Paramaribon ympärillä köyhyys on huomattavasti harvinaisempaa.
Phú Quốc
Koko eteläinen Vietnam kuului vielä 1600-luvulla Khmerien valtakuntaan, kunnes vietnamilaiset valloittivat alueen itselleen. Kiista saaren (khmerinkieliseltä nimeltään Koh Tral) omistuksesta jatkuu kuitenkin edelleen.
Uppsala maja
Historiallinen Uppsala-talo Pyhän Johanneksen kirkon välittömässä läheisyydessä on Tarton vanhin puutalo ja se on merkitty Viron kansalliseen kulttuurimonumenttien rekisteriin 16.09.1997 lähtien.
Muistomerkin historia
Sekä talon että tontin omistajat vaihtuivat usein vuosisatojen saatossa. Rakennus on ollut niin käsityöläisten, satulasepän, asemestarin, räätälien kuin vuokraisäntien, yliopiston vartijan ja kanslistin, jopa Liivinmaan korkeamman oikeuden tai hovioikeuden sihteerin ja vuosina 1690–1710 Academia Gustavo-Carolina-nimellä toimineen yliopiston kirjansitojan perheiden käytössä. 1800-luvun alussa talo muutettiin opiskelijoiden vuokra-asunnoiksi ja sitä käytettiin kaupungin vuokratalona Neuvostoliiton aikana alk. v. 1940.
Vladimir Potanin
Yksityiselämä
Potaninin syntyi osaksi eliittiä, korkea-arvoiseen neuvostoperheeseen. Hänen äitinsä oli lääkäri ja hänen isänsä oli Neuvostoliitossa korkea-arvoinen ulkomaankaupasta vastaava talousvirkailija.
Hänen nuorin lapsensa aloitti harrastamaan muun perheen suosiman vesihiihdon sijasta jääkiekkoa. Vladimir Potanin on kertonut olevansa jääkiekkofani ja harrastavansa jääkiekkoa. Potanin on ollut muun muassa Helsingin Jokereiden suurin omistaja. Hän on ollut myös Venäjän jääkiekkomaajoukkueen suurin taloudellinen tukija ja kertonut pelaavansa jääkiekkoa Vladimir Putinin kanssa. Potanin on tukenut myös muita talviurheilulajeja, kuten curlingia. Hänen yrityksissään harrastetaan sen sijaan virkistäytymispäivänä Potanin lapsuuden lempilajia jalkapalloa.
Oligarkkien aika
Öljy-yhtiö Sidancon meni talouskriisin aikana konkurssiin, vieden yli puoli miljardia siihen sijoittaneelta BP:ltä. Myös George Sorosilta meni miljardi dollaria, kun hän sijoitti Potaninin Svyazinvestiin, joka niin ikään kaatui. Vuonna 1999 hänen pankkinsa Unexim Bank menetti toimiluvan. Myös Norilsk nickel joutui tutkinnan alle vuosituhannen vaihteessa ulkomailla.
Kahden regimentin oppi
Kahden regimentin opin mukaan on olemassa kaksi elämänaluetta:
M/S Marella
Alus
Marella liikennöi Suomen lipun alla tunnuskirjaiminaan OGWJ ja kotisatamanaan Maarianhamina reittiä Naantali–Maarianhamina–Kapellskär. Myöhemmin reittinä oli Turku–Maarianhamina–Tukholma. Matkustajien käytössä oli avaran 130-paikkaisen ruokasalin, kafeterian ja yhdistetyn baari-tanssisalongin lisäksi kannella lepo- ja aurinkotuoleja sekä katettu näköalakuisti. Ostoksia varten aluksessa oli runsaasti tax free -myyntipisteitä sekä uutuutena ostostori. Vauvojen hoitoa varten oli varattu oma tila ja hiukan vanhemmille lapsille oli leikkinurkkaus. Sisätilojen suunnittelusta vastasi sisustusarkkitehti Robert Tillberg.
HMS William Honnor
Palvelus
Alus myytiin 1922 Irlannin laivastolle, jossa se säilytti aiemman nimensä. Alus vastaanotettiin Portsmouthissa. Seuraavana vuonna alus myytiin uudelleen kauppalaivastolle, jolloin sen nimeksi tuli Grimurkamban.
Vladimir Potanin
Helsingin Jokerit
Potanin omistaa venäläiset Izvestija-, Komsomolskaja pravda- ja The Russian Telegraph Newspaper -sanomalehdet. Hän omistaa myös Expert-lehden.
Poliittinen ura
Potanin oli yksi seitsemästä oligarkista, jotka maksoivat presidentti Boris Jeltsinin vuoden 1995 uudelleenvalintakampanjan kulut kommunistien Zjuganovia vastaan. Jeltsin oli hyvin epäsuosittu ja pahasti Zjuganovia jäljessä mielipidemittauksissa, erityisesti "lainaa-osakkeista"-ohjelman vuoksi. Oligarkit käyttivät paitsi rahaa, myös media-imperiumiansa mielipiteiden muokkaukseen.
Hyväntekeväisyys
Potanin pitää säätiötänsä tärkeänä.
Talousrikokset
Potanista ja hänen omistamistaan yhtiöistä on tehty useita rahanpesuilmoituksia. Potanin kautta on kulkenut kymmenien miljardien eurojen edestä rahaa.
Ruokasieni
Poimintarajoituksia
Ruokasieniä ei pidä poimia saastuttavien teollisuuslaitosten läheltä, saastuneilta maa-alueilta tai valtateiden varsilta 50–100 metriä lähempää tietä. Alueilta, joilla on suoritettu vesakkomyrkytyksiä tai tuholaistorjuntaa, ei pidä myrkytyksen varoaikana poimia sieniä. Jokamiehen oikeudet rajoittavat sienten poimimista toisten tonteilta tai pihan välittömästä läheisyydestä.
Vladimir Putin
Lapsuus ja koulunkäynti
Vladimir Putin syntyi Leningradissa, nykyisessä Pietarissa 7. lokakuuta 1952 työläisperheen kolmantena poikana. Sekä isä Vladimir Spiridonovitš Putin (1911–1999) että äiti Maria Ivanovna (1911–1998) työskentelivät tehtaassa. Isä oli toisen maailmansodan veteraani ja äiti kokenut Leningradin saarron. Putinin äiti oli ortodoksi, joten hän sai ortodoksisen kasteen. Putinin isoisä Spiridon Putin (1879–1965) oli ollut Vladimir Leninin, ja Leninin kuoleman jälkeen Josif Stalinin, henkilökohtainen kokki. Putinin kaksi vanhempaa veljeä kuolivat nuorena, ja hän jäi perheen lapsista ainoana eloon.
Putinien perhe asui kahdenkymmenen vuoden ajan 17 neliömetrin kokoisessa huoneessa lähellä Leningradin pääkatua sijainneessa huonokuntoisessa yhteisasunnossa kahden muun perheen kanssa. Putin aloitti koulun seitsemänvuotiaana. Hän oli koulussa aluksi alisuoriutuja, eikä häntä huonon käytöksensä vuoksi hyväksytty kommunistisen puolueen lapsijärjestöön pioneereihin. Hän kokeili isänsä aloitteesta aluksi nyrkkeilyä, mutta murrettuaan nenänsä siirtyi kamppailulaji samboon ja sen jälkeen judoon, mikä muutti hänen elämänsä suunnan. Putin sai kamppailulajeista itselleen uuden filosofian sekä voimaa puolustaa itseään isompia poikia vastaan. Koska urheiluseura vaati jäseniltään kelvollisia kouluarvosanoja, Putin alkoi keskittyä myös koulunkäyntiin, ja hänet hyväksyttiin pioneereihin. Hän nousi nopeasti koulunsa pioneeriosaston johtajaksi, ja hänet valittiin kahdeksannella luokalla ensimmäisten joukossa kommunistisen puolueen nuorisojärjestöön Komsomoliin.
Opiskelu
Putin meni luonnontieteellisiin aineisiin erikoistuneeseen eliittilukioon. Hän keskittyi humanistisiin aineisiin, kirjallisuuteen ja historiaan, ja hän menestyi erityisesti historiassa ja saksan kielessä. Putin selvisi Leningradin valtionyliopiston pääsykokeista ja aloitti oikeustieteen opinnot syksyllä 1970. Opiskeluvuosinaan Putin työskenteli opiskelun ohessa muun muassa harjoittelijana Leningradin liikenneministeriön rikososastolla. Hän harrasti judoa aktiivisesti ja kävi kilpailumatkoilla Leningradin alueella ja Moldovassa asti.
Putin on sanonut palvelleensa tykistössä mutta tarkempaa tietoa asiasta ei ole.
Ura KGB:ssä
thumb|upright|left|Tiedustelu-upseeri Putin KGB:n univormussa noin vuonna 1980 Kesken Putinin opintojen neljättä vuosikurssia KGB:n värvääjä otti Putiniin yhteyttä keskustellakseen tämän uranvalinnasta. Putin liittyi KGB:hen kesällä 1975 ja aloitti sen Leningradin-päämajan henkilöstöosastolla toimistotöissä. Pian hän meni upseerikoulutukseen, jossa hän oppi kuulustelutekniikoita ja muita tiedustelutoiminnan perusteita. Hän valmistui yliluutnantiksi ja siirtyi KGB:n vastavakoiluosastolle virkamieheksi, jonka tehtävänä oli pitää yllä yhteiskuntajärjestystä ja poliittista kontrollia. Hänen toiminnastaan tuolloin ei tiedetä paljoa, mutta ilmeisesti hän värväsi ja valvoi informantteja.
Siirtyminen politiikkaan
Talvella 1991 Putin sai johtaakseen hankkeen, jossa Pietariin perustettiin kasinoita tuottamaan verotuloja. Äkillinen siirtyminen kapitalismiin johti kaupungissa kuitenkin moniin epäonnistumisiin sekä ruokapulaan, ja Putin sai muun hallinnon ohella osakseen julkista arvostelua. Putinin ei ole todistettu itse hyötyneen rahojen joutumisesta vääriin käsiin, mutta hänen lähipiirinsä siitä hyötyi. Tutkintalautakunta syytti Putinia ”vilpillisyyttä lähentelevästä taitamattomuudesta”, mutta syytteitä ei nostettu. Sobtšak sen sijaan antoi Putinille hoidettavaksi ulkomaisten investoijien houkuttelun Pietariin. Putinista tuli junailija, joka raivasi byrokratian ja epäselvän lainsäädännön muodostamat esteet järjestellessään sijoituksia ja sovitellessaan yrityskiistoja. Hän matkusteli maailmalla ja houkutteli yrityksiä tekemään sijoituksia. Samaan aikaan järjestäytyneen rikollisuuden valta Pietarissa kasvoi, mikä vei Putinin tekemisiin kaupungin kuuluisimpien gangstereiden kanssa.
Ensimmäinen presidenttikausi (2000–2004)
Presidentinvaalin ensimmäisellä kierroksella 26. maaliskuuta 2000 Putin sai 52,94 % äänistä ja tuli valituksi. Putinin virkaanastujaiset pidettiin Pyhän Andreaan salissa Kremlin suuressa palatsissa. Hän vannoi virkavalansa 7. toukokuuta 1 500 vieraan edessä. Putin nosti lähimmiksi poliittisiksi avustajikseen luotettavina pitämiään vanhoja ystäviä, monet heistä Pietarista. Presidentinhallinnon apulaisjohtajaksi tuli Dmitri Medvedev ja maan pääministeriksi Mihail Kasjanov. Putin alkoi heti tukea talouden liberalisointia ja alentaa yksityisten ja yritysten veroja. Jeltsinin kauden loppuvaiheissa alkanut bruttokansantuotteen kasvu kiihtyi ja keskiluokka alkoi vaurastua. Sukellusvene Kurskin uppoaminen oli Putinin presidenttikauden alkuvuoden merkittävin tragedia, ja se sai huonosti asian vakavuudesta informoidun Putinin vaikuttamaan välinpitämättömältä. Viimeistään tämän tapauksen uutisoinnin seurauksena Putin otti viimeisetkin oligarkkien johtamat tärkeimmät televisioyhtiöt valtion hallintaan.
Toinen presidenttikausi (2004–2008)
Syyskuussa 2004 Putin lakkautti vaalit, joilla oli valittu Venäjän alueiden ja tasavaltojen kuvernöörit, pormestarit ja presidentit. Hän ilmoitti nimittävänsä nämä johtajat jatkossa itse. Hän myös lakkautti parlamenttivaalien yhden edustajan vaalipiirit, joista duumaan oli vielä päässyt riippumattomia ja liberaaleja ehdokkaita. Nämä epädemokraattiset uudistukset nostattivat Venäjän sisälläkin arvostelua, johon myös entinen presidentti Jeltsin osallistui.
Loppuvuonna 2006 murhattiin kaksi näkyvää Putinin kriitikkoa: journalisti Anna Politkovskaja ja Lontooseen paennut entinen FSB:n työntekijä Aleksandr Litvinenko. Jälkimmäinen syytti ennen omaa menehtymistään suoraan Putinia molemmista murhista. Putin sai vastata asiaa koskeviin kysymyksiin seuraavina kuukausina. Hän kiisti väitetyn osallisuutensa, vähätteli uhrien merkitystä vastustajinaan sekä syytti murhista omia vihollisiaan ja Venäjän vastaisia voimia, joiden tavoitteena oli Venäjän maineen tahriminen. Näinä vuosina kuoli salaperäisesti myös muita Putinin vastustajia. Putinin sekaantumisesta mihinkään poliittiseen murhaan ei ole olemassa suoria todisteita, mutta tapahtumien seurauksena Putinin maine länsimaissa huonontui.
Putinille uskolliset Venäjän aluejohtajat puhuivat sen puolesta, että Putinille pitäisi antaa oikeus jatkaa presidenttinä perustuslain rajaamien kahden kauden jälkeenkin. Putin ei kiistänyt aikovansa palata politiikkaan vuoden 2012 vaaleissa. Putinin perilliseksi ja seuraavaksi presidentiksi arveltiin Dmitri Medvedeviä tai Sergei Ivanovia, jotka Putin ylensi marraskuussa 2005 apulaispääministereiksi.
Toinen pääministerikausi (2008–2012)
Vuonna 2011 Putinin uudeksi haastajaksi nousi juristi Aleksei Navalnyi, joka ryhtyi arvostelemaan Putinin puoluetta ja paljastamaan Venäjän valtionyhtiöiden hämäriä rahavirtoja Kremliin.
Joulukuun 2011 parlamenttivaalit olivat epärehellisemmät kuin mitkään Putinin ajan aiemmat vaalit. Yhtenäinen venäjä sai niukasti alle puolet äänistä mutta ehdottoman enemmistön duuman paikoista. Vaalien jälkeen oppositio järjesti kaduilla suuria protesteja. Putin syytti mielenosoituksista Yhdysvaltain ulkoministeri Hillary Clintonia. Opposition syytökset vaalivilpistä hän leimasi vain seuraavan vuoden presidentinvaalien esikampanjoinniksi.
Kolmas presidenttikausi (2012–2018)
thumb|left|Putin allekirjoittamassa lakia, jolla Krim ja Sevastopol liitetään Venäjään Ukrainan katumielenosoitukset muuttuivat helmikuussa 2014 väkivaltaiseksi kriisiksi, ja pian Putinin tukema presidentti Janukovytš luopui vallasta. Putin näki tapahtuneen vallankumouksena, joka oli tehty eurooppalaisten ja yhdysvaltalaisten tuella. Hän vastasi kriisiin muutamassa päivässä valtaamalla Ukrainalle kuuluneen Krimin niemimaan. Hän sai sen jälkeen liittoneuvostolta valtuutuksen hyökätä Ukrainaan, sillä hänen mukaansa Ukraina oli sisällissodan partaalla ja maan etniset venäläiset olivat vaarassa. Krimillä järjestettiin kansanäänestys, jonka seurauksena niemimaa päätti liittyä Venäjään. Äänestystä kutsuttiin laajalti farssiksi, mutta Putin julisti Krimin ja Sevastopolin uusiksi Venäjän federaation alueiksi. Hän perusteli valtausta muun muassa Krimin historialla osana historiallista Venäjän keisarikuntaa. Pian Itä-Ukrainan venäläiset alkoivat vallata kaupunkiensa hallintorakennuksia, ja vaikka Putin ei heitä suorasanaisesti tukenutkaan, hän toisti, että Venäjällä oli oikeus suojella "venäläisen maailman" etuja. Itä-Ukrainassa järjestettiin kansanäänestyksiä, joissa noin 90 prosenttia äänestäneistä kannatti itsenäisyyttä Ukrainasta. Sen seurauksena maa ajautui avoimeen sotaan, kun Ukraina pyrki aseellisesti palauttamaan järjestyksen kapinoivilla alueilla. Putin avusti kapinallisia salassa, mutta ei ryhtynyt avoimeen väliintuloon. Ukrainan tapahtumien seurauksena Yhdysvallat ja Euroopan unioni asettivat Venäjälle ja etenkin Putinia lähellä oleville henkilöille pakotteita. Venäjä erotettiin myös G8-ryhmästä. Pakotteiden seurauksena Venäjä vajosi talouskriisiin. Krimin valtaus ja pakotesaarto nostivat kuitenkin Putinin kannatuksen Venäjällä pitkäksi aikaa yli 85 prosenttiin.
Vuonna 2016 paljastui, että Putinin lähipiiriläisiä oli sijoittanut rahojaan Panamassa sijaitsevaan rahanpesulaitoksena tunnettuun pankkiin. Putinin mukaan veroparatiisipaljastukset olivat Yhdysvaltain juoni Venäjän horjuttamiseksi.
Syyskuussa 2016 Putinin puolue voitti jälleen duuman vaalit. Matalasta äänestysprosentista syytettiin Putinin luomaa ”ohjattua demokratiaa”, jossa vaalien tulos oli suurimmaksi osaksi ennalta määrätty.
Perhe
Uutissivusto Projektin mukaan Putinilla on myös vuonna 2003 syntynyt tytär avioliiton ulkopuolisesta suhteesta. Jelizaveta Vladimirovna Krivonogih käyttää nykyisin nimeä Luiza Rozova.
Esiintyminen mediassa
Syksyn 2007 duumavaalien alla Putin esiintyi julkisuudessa usein paidatta, aseen kanssa, ratsailla tai sotilaskoneen ohjaamossa.
Terveys
Putinilla on julkisuudessa vahvan ja viriilin miehen imago. Putinin mahdollisista terveysongelmista ja urheilussa syntyneistä vammoista on kuitenkin jo vuosien ajan esitetty julkisuudessa vahvistamattomia spekulaatioita ja huhuja. Kreml on aina kiistänyt vakavat terveysongelmat. Epäiltyjä sairauksia ovat ainakin Parkinsonin tauti, haimasyöpä ja eturauhassyöpä. Yhdysvaltain keskustiedustelupalvelu CIA:n johtaja William Burns kertoi heinäkuussa 2022, että CIA:n tiedustelutietojen mukaan Putinilla ei ole vakavia terveysongelmia.
Suhde länsimaihin
On arveltu, että vuosien 2011–2012 Ukrainan tapahtumat kovensivat Putinin suhdetta länsimaihin. Hän oli jo aiemmin epäillyt, että Ukrainan oranssi vallankumous oli länsimaiden salaliitto. Putin ei hyväksynyt länsimaiden toimintaa myöskään Libyassa.
Tiedotusvälineet ja demokratia
pienois|Putin jumalanpalveluksessa 2016. Monet lehdet ja televisiokanavat ovat eri syistä joutuneet valtion tai Putinia lähellä olevien ryhmien valvontaan.
Maaliskuun 2014 lopussa Venäjän kanssa valtioliitossa olevan Valko-Venäjän presidentti Aljaksandr Lukašenka luonnehti Putinin suhdetta demokratiaan Ukrainan television Šuster Live -ohjelmassa sanomalla tämän ohittaneen hänet itsensä diktaattorina.
Ydinsota
Ukrainaan aloittamansa hyökkäyksen ensimmäisenä päivänä 24. helmikuuta 2022 Putin varoitteli konfliktin ulkopuolisia maita olemaan puuttumatta asiaan, muutoin kyseiset valtiot voisivat joutua kohtaamaan "ennennäkemättömiä seurauksia". Muutama päivä myöhemmin Putin määräsi Venäjän ydinasejoukot korkeaan valmiuteen.
Ulkomailla
Monet ihmisoikeusjärjestöt ovat arvostelleet Putinia ja esittäneet todisteita Tšetšenian sotarikoksista ja ihmisoikeusloukkauksista. Venäjä on vastannut kritiikkiin toteamalla tšetšeenikapinallisten olevan kytköksissä maailmanlaajuiseen islamistiseen terroristiverkostoon (mm. Al-Qaida).
Putinia ja Venäjän tiedustelupalvelua on syytetty lukuisista kyberhyökkäyksistä ja pyrkimyksistä vaikuttaa länsimaiden vaalien tuloksiin, kuten Yhdysvaltain presidentinvaaleihin 2016. Putin on kiistänyt Venäjän osallisuuden.
Putin ja Suomi
Ensimmäisen kerran Putin kävi Suomessa virallisella valtiovierailulla presidenttinä syyskuussa 2001. Tapaamisessa keskusteltiin nopean junayhteyden rakentamisesta maiden välille sekä maiden välisestä investointisuojasopimuksesta. Seuraavana vuonna Putin ja Halonen tapasivat kahdesti Pietarissa, ja seuraavien vuosien aikana Halonen tapasi Putinin Venäjällä useita kertoja.
Vuonna 2006 Putin ja Halonen kuvailivat Suomen ja Venäjän välisiä suhteita erinomaisiksi. Halonen tapasi Putinin Pietarissa ja Helsingissä, ja Putin kävi myös Lahdessa ylimääräisessä EU-huippukokouksessa. Venäjällä Halonen keskusteli Putinin kanssa maiden rajan rekkajonoista ja Itämeren kaasuputkihankkeesta.
Hannu Syrjänen
Syrjänen valmistui ekonomiksi 1973 ja oikeustieteen kandidaatiksi 1979. Hän valmistui Stanfordin yliopiston SEP-ohjelmasta (Stanford Executive Program) vuonna 2001.
Imperial Crown of India
Tausta
Yhdistyneen kuningaskunnan perustuslaki kieltää kruununjalokivien viemisen pois maasta; kielto on peräisin ajoilta, jolloin monarkit rahapulassaan panttasivat kruununkalleuksia ulkomaisille tahoille. Historiallisten kruununkalleuksien kuljettaminen Intiaan asti nähtiin myös riskialttiina. Tästä syystä päätettiin valmistaa uusi kruunu Yrjö V:n ja kuningatar Maryn Intian-matkaa varten, jolloin heidät julistettiin Intian keisariksi ja keisarinnaksi paikallisten hallitsijoiden ja arvohenkilöiden edessä.
Erick Hawkins
Hawkins ja tanssin filosofia
Hawkinsin ajatteluun ovat vaikuttaneet muun muassa hänen opintonsa antiikin kreikkalaisesta kulttuurista, amerikkalaisen filosofin F.S.C. Northropin teos The Meeting of East and West ja Eugen Herrigelin Zen ja jousella ampumisen taito. Hänen mielestään keho pitäisi nähdä "puhtaana tilana", jossa liike tapahtuu itsestään ponnistuksetta. Erityisesti zen-filosofia antoi ajatuksen pyrkimyksestä kokonaisvaltaisuuteen, joka saavutetaan tarkalla kehon tapahtumien tietämisellä ja tuntemisella (think-feel). Hawkins pitää taiteen yhtenä tehtävänä kauneuden "esineellistämistä" (objectify) ja toisena viisauden ja totuuden välittämistä. Hänen mukaansa jokaiselle on mahdollista löytää itsestään tanssillisuus – mitään erityisominaisuuksia ei edellytetä. Vain oma tieto kehosta ja tunto sen osissa on saatava kehittymään. Tanssijan on saavutettava tietoisuus sekä lähtökohdistaan että päämääristään.
Nick Jensen
Seuraura
Jensen aloitti kauden 2016–2017 Grand Rapids Griffinsin AHL-joukkueessa, mutta 27 siellä pelatun ottelun jälkeen hänet nostettiin Red Wingsin NHL-joukkueen vahvuuteen, kun Aleksei Martšenko oli loukkaantunut. Jenseniä ei tämän jälkeen lähetetty enää farmiin. Hän teki NHL-debyyttinsä seuraavana päivänä 20. joulukuuta 2016 vieraissa Tampa Bay Lightningia vastaan. Jensen sai ottelussa jääaikaa 15.33 minuuttia ja hän sai myös syöttöpisteen Anthony Manthan tekemään maaliin. NHL-uransa avausmaalin Jensen teki 31. tammikuuta 2017 New Jersey Devilsia vastaan. Hänet valittiin ottelun kakkostähdeksi. Jensen teki kauden aikana NHL:ssä kaikkiaan 49 runkosarjaottelussa tehot 4+9=13. Helmikuussa 2017 hän teki Red Wingsin kanssa kaksivuotisen ja yksisuuntaisen jatkosopimuksen.
Natriumsulfiitti
Käyttö
Tärkein natriumsulfiitin käyttökohde on sellunvalmistus. Natriumsulfiittia käytetään sekä happamissa että neutraaleissa olosuhteissa ja se liuottaa ligniiniä. Yhdiste on pelkistin ja sen vuoksi sitä käytetään poistamaan happea vedestä sekä klooria paperi- ja tekstiiliteollisuuden prosesseissa sekä vedestä. Sitä käytetään myös valokuvauksessa filmien säilöntäaineena ja myös valokuvan kehityksen yhteydessä. Natriumsulfiittia käytetään myös säilöntäaineena, esimerkiksi kuivatuissa hedelmissä ja sen E-koodi on E221. Natriumsulfiitista valmistetaan natriumtiosulfaattia ja se reagoi orgaanisten yhdisteiden kanssa muodostaen sulfonaatteja.
Vastavirtarock
Esiintyjät vuosittain
2004: Lapko, Sonic SuperSounds, Cry Of Distress, Bad Citizen
2006: Sole Convert, Myrakarud, Burned A.D., Kafka End, Gaash
FS Vergniaud (1910)
Vergniaud oli 1911 valmistunut Ranskan laivaston Danton-luokan pre-dreadnought-taistelulaiva.
Joel Schumacher
Schumacher palasi suuren budjetin elokuviin vuonna 2002 teoksella Bad Company, jonka pääosissa olivat Anthony Hopkins ja Chris Rock. Schumacher ohjasi lisäksi pienemmällä budjetilla kiistanalaisen elokuvan Phone Booth, jossa hän teki jälleen yhteistyötä Colin Farrellin kanssa. Elokuva oli ollut hyllytettynä lähes kaksi vuotta, ja se joutui odottamaan ensi-iltaa vielä kuukauden lokakuun 2002 ampumavälikohtausten vuoksi. Elokuva menestyi hyvin, suurelta osin Colin Farrellin sen aikaisen suosion vuoksi.
Oopperan kummitusta pidettiin Schumacherin comebackina vuonna 2004, sillä se sai menestystä sekä katsojien että kriitikkojen keskuudessa.
St. Marienkirche
St. Marienkirche on nykyisin Berlin-Brandenburgin evankelisen hiippakunnan piispankirkko. Kirkon edustalle on sijoitettu Martti Lutherin patsas.
Gigolo
Jo ennen kuin sana gigolo oli keksitty, eurooppalaismiehillä oli toisinaan tapana palkata vaimoilleen miesseuralaisia siksi aikaa, kun isäntä oli matkoilla. Gigolon edeltäjiä olivat myös 1800-luvun dandyt eli keikarit, jotka pyrkivät usein rikkaisiin naimisiin. Sana gigolo on ranskaa ja tarkoitti alun perin 1800-luvun puolivälissä tanssitytön (gigolette) poikaystävää. Kun tanssisalit yleistyivät Ranskassa, ne palkkasivat ammattitanssijoita tanssittamaan naisia. Ensimmäisen maailmansodan jälkeen gigoloita tarvittiin jazz- ja tanssiklubeilla.
Kata
Kata-harjoittelu
Termiä käytetään usein virheellisesti myös muunmaalaisten lajien yhteydessä. Korealaisten lajien yhteydessä tulisi käyttää termiä pumsae ja kiinalaisten yhteydessä taolu tai quan.
Kata budossa
Japanilaisiin budolajeihin sekä varsinkin vanhoihin koryū-tyyleihin kuuluu olennaisesti parikataharjoittelu. Vanhoissa tyyleissä lyhyet, vain muutaman tekniikan pituiset muodot ovat pääasiallinen harjoitusmuoto. Niiden ensisijainen tarkoitus on toimia opetustyökaluina jotka juurruttavat harjoittelijaan tyylin teknistä ja periaatetasoista sisältöä ja ohjaavat häntä sisäistämään tyylin olennaiset opetukset, ei niinkään toimia yksittäisinä tekniikoina tiettyjä tilanteita varten. Edistyneemmässä harjoittelussa muodot voivat olla hyvinkin joustavia kehyksiä, ulkoisen muodon ollessa toissijaista sisällön rinnalla. Olennaista on, että perinteisesti parista toinen, ns. opettaja–puoli, on sen riittävän kokenut kyetäkseen ohjaamaan kumppaniaan kohti parempaa suoritusta sekä teknisesti että psyykkisesti. Kata-harjoituksen edistyessä laadullisesti voi katan harjoittelijan immersio harjoiteltavaan kataan ja harjoittelupariin olla huomattavan voimakasta.
Jouko Jokisalo
Vakoilu
Sykysyllä 2001 Jokisalo tunnusti toimineensa Stasin agenttina vuosina 1978–1987 koodinimellä ”Boris”. Hän kertoi pelänneensä paljastumista DDR:n vuonna 1990 tapahtuneesta lakkauttamisesta lähtien, ja päätti lopulta itse kertoa asiasta TV 2:n Silminnäkijä-ohjelmassa. Stasi oli värvännyt hänet palvelukseensa 1970-luvun lopussa, kun Jokisalo opiskeli DDR:ssä. Hän vakoili tuolloin myös Saksan liittotasavallan puolella kuvaten esimerkiksi rakennuksia ja ajoneuvoja. Lisäksi Jokisalo kertoi haastatelleensa ihmisiä toimittajaksi naamioituneena sekä värvänneensä uusia vakoilijoita. Vuonna 2002 hän myönsi vakoilleensa opiskeluaikoinaan myös Neuvostoliiton turvallisuuspalvelulle KGB:lle. Jokisalo sanoi ottaneensa tehtävät vastaan ”ideologisista syistä”.
Gertjan Verbeek
Ura valmentajana
Gertjan Verbeek aloitti valmennusuransa 1994 legendaarisen Heerenveen-luotsi Foppe de Haanin apuvalmentajana. Vuonna 2001 Verbeek siirtyi Heerenveenistä päävalmentajaksi Heracles Almeloon. Valmennettuaan Heraclesia kolme vuotta Verbeek palasi takaisin Heerenveeniin ja seurasi päävalmentajana 15 vuotta työskennellyttä Foppe de Haania.
Frederick Exley
Frederick "Fred" Exley (28. maaliskuuta 1929 – 17. kesäkuuta 1992) oli yhdysvaltalainen kirjailija. Hänen tunnetuin teoksensa on romaani Luuserin muistiinpanot (A Fan's Notes). Teoksen englanninkielinen nimi tulee havainnosta, joka sai kirjoittajan murtumaan: ”minun kohtaloni, osani ja arpani oli loppujen lopuksi hurrata muille.”
The Concretes
Historia
Kotimaassaan yhtye julkaisee albuminsa oman levy-yhtiönsä Licking Fingersin kautta. Debyyttialbumin tuotti ruotsalainen Jari Haapalainen, seuraavan yhdysvaltalainen Mike Mogis ja kolmannen taas Haapalainen.
Stefano Modena
Ura
Modenan maine kasvoi hänen ollessa neljäs Italian Formula 3 -sarjassa kaudella 1986. Seuraavalla kaudella (1987) hän nousi Formula 3000 -sarjan mestariksi ja debytoi vielä samana vuonna Formula 1 -sarjassa kauden päätösosakilpailussa Australiassa Brabham-tallissa.
Hän palasi Brabhamille 1989. Kausi oli edellisvuotta parempi, sillä hän saavutti uransa ensimmäisen palkintosijan Monacon GP:ssa, ollessaan kolmas.
Samsung Galaxy Ace
Samsung Galaxy Ace on Samsung Electronicsin kosketusnäytöllä varustettu älypuhelin, joka julkaistiin helmikuussa 2011. Puhelimessa on 3,5 tuuman näyttö (resoluutio 320 × 480) ja 800 MHz prosessori. Kameran tarkkuus on 5 megapikseliä ja se on höystetty LED-salamalla. Galaxy Ace:a on julkaistu myöhemmin 832 MHz prosessorilla toimiva GT-5830i versio ja Ace Plus. Ace Plus -versiossa on kehittyneempi käyttöjärjestelmä, ja isompi näyttö ja kameran paikka siirretty puhelimen reunasta keskelle puhelimen takaosassa. Puhelimessa on microSD-korttipaikka (enintään 32 gigatavua).
Lepolan huvila
Huvilan suunnitteli todennäköisesti Tampereen kaupungin ensimmäinen kaupunginarkkitehti F. L. Calonius (1876–1891). Todennäköistä on myös, että huvila siirrettiin Hatanpäänniemeltä ennen vuotta 1898, koska paikalle rakennettiin silloin Nils Idmanin asuntopalatsi Idmanin huvila.
Jyri Lehtonen
Pelaajaura ulkomailla
Lehtosen ura alkoi Ranskassa Strasbourgissa puolittain vahingossa. Strasbourg oli alun pitäen kiinnostunut Martti Kuismasta, ja joukkueen valmennusjohto kävi läpi mm. Suomen maajoukkueen pelivideoita. Näiden videoiden perusteella valmennusjohto kiinnostui nuoren poninhäntäisen takamiehen otteista, ja Lehtonen pelasi kaudet 1996–97 ja 1997–98 Strasbourgin joukkueessa.
Valmennusura
Heti peliuransa päätyttyä Lehtonen siirtyi Korihaiden päävalmentajaksi. Seuraa valmentanut Ilpo Rantanen oli juuri eronnut päävalmentajan tehtävästään. Lehtonen ei onnustunut valmentamaan Korihaita pois karsintapaikalta, ja viimeisellä kierroksella joukkueen joutuminen SM-karsintaan varmistui. Korihait voitti viisi ensimmäistä karsintaotteluaan ja varmisti sarjapaikkansa. Pian karsintojen jälkeen Lehtonen teki Korihaiden kanssa kaksivuotisen jatkosopimuksen.
Jason muuttaa taivaaseen
Jason muuttaa taivaaseen on suomalainen rockyhtye. Johanna Kustannus julkaisi yhtyeen debyyttialbumin Sopivaa hintaa 28. maaliskuuta 2007.
Jason muuttaa taivaaseen perustettiin Helsingin Kalliossa syksyllä 2002.